### Beslutningstema

Det skal besluttes om skema B kan indstilles til godkendelse hos Landsbyggefonden.

Skema B vedrører alene etape 1 af en samlet helhedsplan for Tønder - [adresse], hvor etape 1 er boligerne beliggende [adresse] 5-19 og [adresse] 21-23 på Rømø.

Ansøgningen omfatter låneoptagelse, kommunal garanti og væsentlige ændringer.

Domea.dk har sendt en ansøgning på vegne af Tønder Boligselskab.

### Historik

Kommunalbestyrelsen indstillede den 26. november 2020 skema A og anskaffelsessummen for gennemførelse af renoverings- og ombygningsarbejder af afdelingens samlede boliger, som er omfattet af helhedsplanen for Tønder - [adresse], til godkendelse hos Landsbyggefonden.

Afdelingen, og dermed helhedsplanen, består af 2 geografisk adskilte almenboligområder:

Helhedsplanen for Bernadotteparken og [adresse] Tønder omfatter nedrivning af 30 etageboliger til eksisterende kælderfundament og opførelse af 10 nye et-plans rækkehuse på eksisterende kælder. Eksisterende kælder renoveres, og der etableres depotrum og mandskabsfaciliteter for driftspersonalet.

Helhedsplanen for [adresse] 5-19 og [adresse] 21-23 på Rømø omfatter renovering af facader, nye vinduer og døre samt nyt tag for dele af bebyggelsen. Derudover ombygges boligerne efter Landsbyggefondens principper for tilgængelighedsboliger og fremtidssikring. Dette medfører krav om plads til kørestolsbruger, niveaufri adgang og gennemlyste rum. Der udføres nye installationer og ventilation med genvinding og varmeflader.

### Sagsfremstilling

Der var en meget lille interesse blandt entreprenørerne for at prækvalificere sig til den oprindelige, samlede helhedsplan for både Tønder og Rømø, som var udgangspunkt for skema A, og det blev i samarbejde med Landsbyggefonden besluttet at etapeopdele helhedsplanen i 2.

Efter etapeopdeling modtog Tønder Boligselskab et afslag på nedrivning af [adresse] fra Bolig- og Planstyrelsen. Domea.dk og Tønder Boligselskab er i fortsat dialog med Landsbyggefonden om rammerne for etape 2 og helhedsplanen i Tønder.

Landsbyggefonden har tilkendegivet, at det oprindelige skema A tilsagn stadigvæk er gældende for de 2 etaper, og at der skal udarbejdes to skema B, et for Rømø og et for Tønder, samt et samlet skema C for hele byggesagen.

Domea.dk ansøger på vegne af Tønder Boligselskab, afd. 1352 om indstilling til godkendelse af skema B, etape 1 Rømø og anskaffelsessummen for gennemførelse af renoverings- og ombygningsarbejder af afdelingens boliger beliggende [adresse], [adresse] Ofelia Thorsen 5-19 og [adresse], Rømø.

Renoverings- og ombygningsarbejderne omfatter terræn, forsyningsledninger, ombygning til tilgængelighed, fundamenter, sokkel, ydervægge, skure/udhuse, tagkonstruktion, installationer og miljø. Detaljeret beskrivelse fremgår af ansøgning fra Domea.dk, og særskilt bilag.

Væsentlige forandringer:

De planlagte forandringer omfatter blandt andet ny planløsning og opsætning af solceller. Dette udgør en væsentlig forandring af boligorganisationens ejendom, og kræver Kommunalbestyrelsens forudgående godkendelse. Det betyder, at Kommunalbestyrelsen er forpligtet til at orientere Udbetaling Danmark. Udbetaling [adresse] afgør, om forandringerne skal have betydning for de indestående lån og støtten hertil.

Den 16. januar 2023 blev der gennemført udbud. Organisationsbestyrelsen har godkendt skema B ansøgning. Beboerne er informeret om arbejdets igangsættelse og huslejemæssige konsekvenser.

Samlet anskaffelsessum, finansiering og huslejekonsekvens.

![](data:image/png;base64...)

Merete Sørensen har udarbejdet finansieringsskitse. Af denne fremgår, at lejen i de berørte boliger, og den resterende afdeling ikke bliver påvirket af finansieringsudgiften.

Til finansiering af helhedsplanen for Rømø, etape 1 optages et 30-årigt støttet realkreditlån ca. 33,4 mio. kr., og et ustøttet realkreditlån ca. 4,4 mio. kr.

Det er en forudsætning for Landsbyggefondens tilsagn, at kommunen garanterer for det støttede realkreditlån. Garantien er af realkreditinstituttet beregnet til at udgøre 32,37 %. Garantien omfatter den del af lånet, som har pantsikkerhed udover 60 % af ejendommens værdi. Landsbyggefonden påtager sig en regaranti. Det betyder, at Landsbyggefonden påtager sig en forpligtigelse til at godtgøre kommunen 50 % af et eventuelt tab som følge af garantien. Det betyder at der maksimalt vil være en kommunal udgift på 5,4 mio kr. som følge af et eventuelt tab på det støttede lån.

Der er ikke stillet krav om kommunal garantistillelse i forbindelse med finansiering af det ustøttede realkreditlån.

Realkreditlån, der optages af almene boligorganisationer, påvirker ikke den kommunale låneramme. Kommunens garantistillelse vil derfor ikke have nogen indflydelse på Kommunens generelle låneadgang.

Der ansøges om tilladelse til optagelse af støttet realkreditlån på 33,4 mio. kr., ustøttet realkreditlån på 4,4 mio. kr., kommunegaranti for det støttede realkreditlån på 32,37 %.

### Økonomi

Pr. 31.12.2022 har Tønder Kommune en samlet garantiforpligtigelse på 9,1 mio. kr. i afdelingens ejendomme.

### Lovgrundlag

Lov om almene boliger

Landsbyggefondens regulativ og vejledning af 19. marts 2015

Driftsbekendtgørelsen

### Fagchefen for Politik og Strategi indstiller,

|  |  |
| --- | --- |
| at | skema B ansøgning indstilles til godkendelse hos Landsbyggefonden, |
| at | der gives tilladelse til væsentlig forandringer, |
| at | der gives tilladelse til optagelse af støttet realkreditlån på 33,4 mio. kr., |
| at | der gives tilladelse til optagelse af ustøttet realkreditlån på 4,4 mio. kr., |
| at | ansøgning om kommunegaranti for støttet realkreditlån på 32,37 % godkendes, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 23. august 2023, pkt. 6:

Indstillingen anbefales.

Poul Brandt og Yan Skov deltog ikke i mødet.

### Beslutning

Indstillingen godkendt.